**SPrÁva o Účasti verejnosti na Tvorbe právnych Predpisov**

|  |  |  |  |  |
| --- | --- | --- | --- | --- |
| **Správa o účasti verejnosti na tvorbe právneho predpisu****Scenár 1: Verejnosť je informovaná o tvorbe právneho predpisu** | | | | |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? |  |  |
| 1.2 Identifikácia problému a alternatív | Bola vykonaná identifikácia problému a alternatív riešení? |  |  |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? |  |  |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? |  |  |
| Boli verejnosti poskytnuté informácie o plánovanom procese tvorby právneho predpisu? |  |  |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? |  |  |
| Boli verejnosti poskytnuté relevantné informácie počas tvorby právneho predpisu? |  |  |
| Boli verejnosti poskytnuté relevantné informácie aj po ukončení tvorby právneho predpisu? |  |  |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? |  |  |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? |  |  |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti? |  |  |
| **3. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? |  |  |
| Bola zverejnená hodnotiaca správa procesu tvorby právneho predpisu? |  |  |
| Bol splnený cieľ účasti verejnosti na tvorbe právneho predpisu? |  |  |

Verejnosť bola o príprave návrhu zákona, ktorým sa mení a dopĺňa zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (ďalej len „návrh zákona“), informovaná prostredníctvom predbežnej informácie č. PI/2021/148 zverejnenej na portáli Slov-Lex informácie zverejnenej na webovom sídle Štatistického úradu Slovenskej republiky. Na základe predmetnej predbežnej informácie mohla verejnosť od 12. júla 2022 do 26. júla 2022 predkladať svoje podnety a návrhy.

V určenom období ani jeden subjekt neuplatnil k návrhu zákona podnety, návrhy ani pripomienky.

Ministerstvo hospodárstva Slovenskej republiky na základe plánu legislatívnych úloh vlády Slovenskej republiky na mesiace júl až december 2021 rozhodlo, že o návrhu zákona je potrebné vykonať konzultácie s podnikateľskými subjektmi (ďalej len „konzultácia“).

Štatistický úrad Slovenskej republiky v rámci konzultácií osobitne oslovil podnikateľský subjekt TREXIMA Bratislava, spol. s r.o. Počas prebiehajúcich konzultácii dodatočne prejavila záujem o účasť na konzultáciách aj Asociácia zamestnávateľských zväzov a združení. Počas konzultácií, ktoré sa konali 2. a 3. septembra v sídle Štatistického úradu Slovenskej republiky sa preberalo najmä nastavenie rozsahu údajov v registri právnických osôb, podnikateľov a orgánov verejnej moci (ďalej len „register právnických osôb“), problematika získavania a zápisu údajov do registra právnických osôb o samostatne hospodáriacich roľníkoch a právna úprava a prax vedenia údajov o konečnom užívateľovi výhod spolu s možnosťou vydávania informatívneho elektronického výstupu z registra právnických osôb pre podnikateľov.